**Občianske združenie Lekár pre pacienta, Gagarinova 773/5,**

**P.O.BOX 8A, 018 51 Nová Dubnica**

**Minister školstva, vedy, výskumu a športu SR   
 Branislav Gröhling**

# ****Stromová 1 813 30 Bratislava****

Návrat deti do škôl je podmienený výsledkom z testovania. Vo vyhláške Úradu verejného zdravotníctva Slovenskej republiky č. 39/2020 V. v. SR uverejnenej vo Vestníku vlády Slovenskej republiky čiastka 23/2020 je uvedený celý rad výnimiek, ktoré sú kontraindikáciou pre testovanie paličkovým antigénovým testom. K týmto kontraindikáciám treba uviesť, že existuje početná skupina obyvateľstva, ktorá ma morálnu výhradu vo svedomí používať tieto paličkové antigénne testy. Tieto paličkové antigénové testy nie sú anatomicky uspôsobené pre použitie u detí !

Uvedomujeme si, že je dôležité aj tých cca. 30% populácie, ktorá sa nemôže z vyššie uvedených príčin podrobiť paličkovému antigénovému testovaniu pred vstupom do škôl, aby bolo u nich zistené riziko infekcie. Pre túto skupinu existuje vhodné riešenie a tým sú **antigénové testy zo slín. Senzitivita: 98,04%, špecificita: 99,33%. Tieto parametre sú podstatne lepšie ako pri bežných paličkových antigénových testoch.** Testy sú logisticky veľmi jednoduché na vykonanie a cenovo výhodnejšie ako PCR testy. Stačí napľuť slinu, pridať roztok a do 15 minút je výsledok. Testy  zo sliny nestresujú a nepoškodzujú sliznicu nosa. Testy majú európsky certifikát - certifikát CE.

Výhodou testu je, že pri testovaní odpadá akákoľvek **asistencia zdravotníckeho pracovníka** a teda testy sú použiteľné pre širokú verejnosť vrátane školských zariadení, prípadne domácnosti. **Testy nestresujú deti a občanov, ktorí odmietajú testovanie paličkovým antigénnym testom - výterom nosohltana cez nosovú dierku z akýchkoľvek dôvodov - poškodenie nosného priestoru po operáciách nosa, obava z vnesenia infekcie a zakrvavenie nosnej dutiny, zlým odberom a pod.** Preto doporučujeme tieto testy na celoplošné testovanie hlavne detí.

Dôrazne žiadame ministra zdravotníctva, aby neodkladne zabezpečil antigénové testy zo slín pre všetky detské oddelenia a novorodenecké oddelenia.

V Novej Dubnici, 11.01.2020.

Za občianske združenie Lekár pre pacienta

MUDr. Miroslav Šnapko, predseda

MUDr. Igor Hurta., v.r.

Ing. Miroslav Sagan, v.r.